**REPUBLIKA HRVATSKA**

**TREĆA EKONOMSKA ŠKOLA**

TRG J. F. KENNEDYJA 5

ZAGREB

Na temelju članka 13. Zakona o sustavu unutarnjih kontrola u javnom sektoru ( NN - 78/15 ) ravnatelj Treće ekonomske škola u Zagrebu donosi

**KRITERIJE TROŠENJA VLASTITIH PRIHODA**

Članak 1 .

Ovim aktom utvrđuju se kriteriji trošenja vlastitih prihoda Treće ekonomske škole .

Vlastiti prihodi koje Škola ostvaruje su prihodi od obrazovanja odraslih i od iznajmljivanja prostora .

Članak 2 .

Za programe obrazovanja odraslih Škola ima potrebna pismena odobrenja dobivena od strane nadležnog Ministarstva .

Za iznajmljivanje prostora Škola ima potrebnu pismenu suglasnost od strane Gradskog ureda za obrazovanje , kulturu i sport .

Članak 3 .

Ostvareni vlastiti prihodi zadržavaju se na žiro - računu Škole , a koriste se u skladu s utvrđenim kriterijima .

Članak 4 .

Vlastiti prihodi ostvareni od obrazovanja odraslih mogu se koristiti za :

* plaće radnika koji obavljaju poslove vezane uz obrazovanje odraslih – do 80 % ostvarenih prihoda
* ostale rashode – do 20 % ostvarenih prihoda .

Članak 5 .

Vlastiti prihodi ostvareni od iznajmljivanja prostora mogu se koristiti za :

* tekuće investicijsko održavanje zgrade Škole – do 30 % ostvarenih prihoda
* nabavu opreme – do 30 % ostvarenih prihoda
* nabavu knjiga u školskoj knjižnici – do 20 % ostvarenih prihoda
* za ostale rashode – do 20 % ostvarenih prihoda .

Članak 6.

Ova Procedura stupa na snagu dana 01.10.2016. godine i objavit će se na mrežnim stranicama Škole .

Ravnatelj

Mirko Kožul , prof.

Klasa : 602-01/16-01/162

Urbroj : 251-299-16-1

Zagreb , 29.09.2016.